એક મહાત્માએ ભક્તોને કહ્યું કે, હંમેશા શુભ વિચારો કરવા, સત્ય, પ્રેમ,ન્યાય, ઉદારતા, સહાનુભૂતિ, દયા વગેરેની ભાવનાઓ મનમાં ધારણ કરવી અને એવા વિચારો બીજા લોકોના મનમાં પણ પ્રત્યક્ષ કે પરોક્ષ રૂપે ભરવાનો પ્રયત્ન કરવો તે અખંડ બ્રહ્મયજ્ઞ છે. અખંડ શબ્દ એટલા માટે જોડવામાં આવ્યો છે કે ક્યારેક શુભ તો ક્યારેક અશુભ, ક્યારેક સારા તો ક્યારેક ખરાબ વિચાર કરવાથી એટલો લાભ થતો નથી. જેમ સારા વિચારો સંસારનું કલ્યાણ કરવા માટે જરૂરી છે, પરંતુ તેની સાથોસાથ કર્મ પણ થવું જોઈએ. સાથોસાથ જે કોઈ કાર્ય કરીએ તેમાં ઉપેક્ષા ભાવ પણ ન હોવો જોઈએ. જે રીતે આપણે દરરોજ શૌચ જઈએ છીએ, સ્નાન કરીએ છીએ, ભોજન કરીએ છીએ તથા સૂઈ જઈએ છીએ એ જ રીતે સ્વયં સારા વિચાર કરવા જોઈએ અને બીજા લોકોને પણ સારો ઉપદેશ આપવો જોઈએ.